Kamu bisa jelasin ke aku soal Ari Dwipayana dalam bahasa bali?

Ari Dwipayana utawi A.A.G.N Ari Dwipayana () inggih punika silih tunggil Koordinator Staf Khusus Présidén Républik Indonésia. Ring warsa 1995, muputang studi S1 ring Jurusan lmu Pemerintahan FISIPOL UGM miwah nglanturang malih ngamolihang gelar Master Ilmu Politik ring Program S2 Ilmu Politik UGM ring warsa 2003. Ngawit saking warsa 1997 dados dosen ring Jurusan Politik miwah Pemerintahan FISIPOL UGM, Program Studi Ilmu Politik Pasca Sarjana UGM miwah Program S2 Politik Lokal dan Otonomi Daérah UGM. Dané taler naenin dados peneliti ring Institute for Research Empowerment Yogyakarta, miwah Sékrétaris Yayasan Interfidei Yogyakarta. Ring bulan Januari warsa 2003, makarya Yayasan Uluangkep- silih tunggil yayasan sané nyelehin miwah ngrajegang désa adat ring Bali. Buku sané polih katerbitang inggih punika  “Kelas dan Kasta: Pergulatan Kelas Menengah Bali” sané katerbitang olih Lapera Pustaka Utama. Ring warsa 2015, dané kadadosang stafsus Présidén bidang politik miwah pamréntahan. Ring warsa 2019 ngantos mangkin, Ari Dwipayana dados Koordinator Staf Khusus Présidén RI.